cyanic-selkie/wikianc huggingface dataset:
วัดประชุมโยธี
วัดประชุมโยธี เดิมชื่อ วัดควน เพราะตั้งอยู่บนควนเชิงเขา ตำบลท้ายช้าง (เดิมเป็นตำบลถ้ำน้ำผุด) อำเภอเมืองพังงา อยู่ใกล้กับวัดสราภิมุข (วัดสระ) วัดควนสร้างเมื่อ พ.ศ. 2369 กล่าวกันว่าหม่อมยี่สุ่นเจ้าจอมในรัชกาลที่ 3 ธิดาคนโตของพระยาบริรักษ์ภูธร (แสง ณ นคร) ผู้ว่าราชการเมืองพังงา ได้บูรณะเมื่อ พ.ศ. 2392 หลังจากได้ลาออกจากเจ้าจอมมาอยู่บ้านเดิมที่พังงา ประมาณ พ.ศ. 2448 วัดยังเคยทำพิธีถือน้ำพระพิพัฒน์สัตยาแทนวัดประพาสประจิมเขต เนื่องจากทรุดโทรม และพระปลัดหมุดมาเป็นเจ้าอาวาสระหว่าง พ.ศ. 2448–2463 จนกระทั่งเปลี่ยนแปลงการปกครองยุบเลิกจึงได้ชื่อว่า "วัดประชุมโยธี"
วัดได้รับพระราชทานวิสุงคามสีมาเมื่อวันที่ 5 กุมภาพันธ์ พ.ศ. 2518 ส่วนด้านการศึกษา ได้เปิดสอนธรรมแก่พระภิกษุ สามเณรทุกปี ทุกวัดในละแวกใกล้เคียง และยังเป็นสำนักสอบธรรมสนามหลวงเป็นประจำทุกปี
โบราณศิลปะวัตถุที่สำคัญประจำวัด มีพระพุทธรูปสำริดปางมารวิชัยแบบล้านนาหรือเชียงแสนองค์หนึ่ง ที่ฐานมีจารึกอักษรขอม สูง 66 เซนติเมตร หน้าตัก 45 เซนติเมตร และพระพุทธรูปอื่นอีกบ้าง ส่วนอาคารศาสนสถานล้วนเป็นของสร้างใหม่ เช่น หอไตร และมณฑปพระพุทธบาท
อมูล
อมูล (AMUL; ย่อมาจาก สหภาพนมอาณันท์ จำกัด, Anand Milk Union Limited) เป็นสหกรณ์ภายใต้กำกับดูแลของรัฐบาลรัฐ ผู้ผลิตผลิตภัณฑ์นม จากประเทศอินเดีย มีสำนักงานใหญ่อยู่ที่เมืองอาณันท์ รัฐคุชราต อมูลก่อตั้งขึ้นในปี 1946 ในฐานะตราสินค้าสหกรณ์ภายใต้การบริหารของสหภัณฑ์การตลาดเพื่อสหกรณ์นมคุชราต (GCMMF) ซึ่งในปัจจุบันอยู่ภายใต้การควบคุมร่วมของผู้ผลิตนมกว่าสามล้านคนในรัฐคุชราต และสหกรณ์นมอีก 13 ศูนย์ใหญ่ ที่ครอบคลุมหมู่บ้านมากกว่า 13,500 หมู่ในรัฐคุชราต อมูลมีส่วนสำคัญในการขับเคลื่อนการปฏิวัติขาวของอินเดีย ซึ่งส่งผลให้ประเทศอินเดียกลายเป็นหนึ่งในผู้นำการผลิตนมและผลิตภัณฑ์นมของโลก
ตริภูวันทาส ปเฏล ภายใต้คำแนะนำของสรทาร วัลลภภาอี ปเฏล เป็นผู้ก่อตั้งและประธานบริษัทคนแรกจนกระทั่งเขาเกษียณอายุในวัยราว 70 เขายังได้ว่าจ้างเวร์เฆเส กูเรียนในปี 1949 ให้มาช่วยสานต่อกิจการ ในฐานะประธานคณะกรรมการบริหารของอมูล และได้รับการยอมรับว่าเป็นผู้ที่มีบทบาทอย่างมากต่อการขับดคลื่อนการตลาดของอมูลจนประสบความสำเร็จ โดยเฉพาะในช่วงระยะเวลา 30 ปีที่เขาทำงานให้กับสหพันธ์การตลาดฯ
อมูลได้รับการยอมรับว่าเป็นตราสินค้าชีสที่ไม่มีส่วนผสมของเนื้อสัตว์ (vegetarian cheese) ที่ใหญ่ที่สุดในโลก และมีวางขายในตลาดต่างประเทศนอกอินเดียเช่นกัน
การตลาดของอมูลได้รับการยอมรับว่าโดดเด่นและตราตรึงใจ อมูลยังมีการใช้ "อมูลเกิร์ล" เพื่อทำการตลาดสินค้า ในปี 2013 บัญชีทางการของอมูลบนทวิตเตอร์ได้ทวีตภาพ อมูลบัตเตอร์เกิร์ล ซึ่งสื่อเป็นนัยถึง "เสรีภาพในการเลือก" ว่าได้ตายไปแล้วในปี 2013 เพื่อเป็นการแสดงเสียงต่อต้านคำตัดสินของศาลสูงสุดอินเดียที่ลบล้างคำตัดสินของศาลสูงเดลี ทำให้การรักร่วมเพศเป็นสิ่งผิดกฎหมายอีกครั้ง
คาบสมุทรอะแลสกา
คาบสมุทรอะแลสกา (Alaska Peninsula) เป็นคาบสมุทรที่มีความยาวราว 800 กม. (497 ไมล์) ทางตะวันตกเฉียงใต้ของแผ่นดินใหญ่อะแลสกา สิ้นสุดที่หมู่เกาะอะลูเชียน คาบสมุทรแบ่งมหาสมุทรแปซิฟิกจากอ่าวบริสทอล ล้อมด้วยทะเลเบริง
อำเภอเมืองเลย
เมืองเลย เป็นอำเภอหนึ่งของจังหวัดเลย
ที่ตั้งและอาณาเขต
อำเภอเมืองเลยมีอาณาเขตติดต่อกับอำเภอข้างเคียง ดังนี้
ประวัติ
อำเภอเมืองเลย ก่อตั้งโดยชนเผ่าไทยที่อาณาจักรโยนกเชียงแสน โดยพ่อขุนบางกลางหาวและพ่อขุนผาเมือง ต่อมาในปี พ.ศ. 2396 พระบาทสมเด็จพระจอมเกล้าเจ้าอยู่หัว รัชกาลที่ 4 ทรงเห็นว่า หมู่บ้านแฮ่ที่อยู่ริมห้วยน้ำหมาน ใกล้แม่น้ำเลย มีผู้คนอพยมมาอยู่มากขึ้น จึงตั้งเป็นเมืองตามชื่อแม่น้ำเลยว่า เมืองเลย ต่อมาในวันที่ 29 เมษายน พ.ศ. 2460 ได้เปลี่ยนชื่ออำเภอเมือง จังหวัดเลย เป็น อำเภอกุดป่อง และเปลี่ยนกลับไปใช้ชื่อ อำเภอเมืองเลย ในวันที่ 14 พฤศจิกายน พ.ศ. 2481 เนื่องจากเป็นเมืองศูนย์กลางของจังหวัดเลย
การปกครองส่วนภูมิภาค
1  ร.ต วิศิษฎ์ ทองโม้   บังคับการ   DGA/สพร/TDGA
การปกครองส่วนท้องถิ่น
ท้องที่อำเภอเมืองเลยประกอบด้วยองค์กรปกครองส่วนท้องถิ่น 15 แห่ง ได้แก่
อินเตอร์นิวรอน
interneuron หรือ internuncial neuron หรือ relay neuron หรือ association neuron หรือ connector neuron หรือ intermediate neuron หรือ local circuit neuron เป็นเซลล์ประสาทที่ส่งกระแสประสาทจากนิวรอนหนึ่งไปยังอีกนิวรอนหนึ่ง เป็นเซลล์ประสาทแบบหนึ่งในสามอย่างโดยจัดตามการทำงาน ที่มีจำนวนมากที่สุด (ประมาณ 90%) ในร่างกายมนุษย์ (โดยอีกสองอย่างคือเซลล์ประสาทรับความรู้สึกและเซลล์สั่งการ) โดยแบ่งได้เป็น 2 กลุ่ม คือแบบเฉพาะที่ (local) และแบบรีเลย์ แบบเฉพาะที่จะมีแอกซอนสั้น ๆ และสร้างวงจรประสาทกับนิวรอนใกล้ ๆ ส่วนแบบรีเลย์ซึ่งเรียกอีกอย่างหนึ่งว่า projection interneuron จะมีแอกซอนยาวและส่งกระแสประสาทไปได้ไกล ๆ จากสมองเขตหนึ่งไปยังอีกเขตหนึ่ง เซลล์เรียกว่า interneuron (คือนิวรอนในระหว่าง) ก็เพราะเป็นเซลล์ประสาททั้งหมดในระหว่างเซลล์ประสาทรับความรู้สึกกับเซลล์ประสาทสั่งการ (motor neuron) เป็นเซลล์ประสาทรวมทั้งที่อยู่ในไขสันหลังและสมอง นอกจากจะเชื่อมเซลล์หนึ่งกับอีกเซลล์หนึ่งแล้ว interneuron ยังมีหน้าที่รวบรวมผลในระบบประสาท คือมีหน้าที่ประมวลข้อมูล เก็บข้อมูล ค้นคืนข้อมูล และตัดสินใจว่าร่างกายควรจะตอบสนองต่อสิ่งเร้าเช่นไร interneuron มีบทบาทในการทำงานของรีเฟล็กซ์และของการแกว่งกวัดของคลื่นประสาท (neuronal oscillation) การทำงานร่วมกันระหว่าง interneuron ทำให้ระบบประสาทสามารถทำหน้าที่ซึ่งซับซ้อน เช่น การเรียนรู้และการตัดสินใจได้
สถานเอกอัครราชทูตสหรัฐ ณ เยรูซาเลม
สถานเอกอัครราชทูตสหรัฐ ณ เยรูซาเลม (Embassy of the United States, Jerusalem) เป็นหน่วยงานของคณะผู้แทนทางทูตสหรัฐในประเทศอิสราเอล
ประวัติ
สถานเอกอัครราชทูตนี้เปิดทำการ ณ ที่ตั้งในเยรูซาเลมเมื่อวันที่ 14 พฤษภาคม พ.ศ. 2561 อันเป็นวันครบรอบ 70 ปีของการก่อตั้งรัฐอิสราเอลสมัยใหม่ โดยเป็นการย้ายที่ตั้งจากเทลอาวีฟมายังที่ตั้งสถานกงสุลเดิม ตามคำสั่งของคณะรัฐมนตรีโดนัลด์ ทรัมป์
ความเคลื่อนไหวครั้งนี้มีขึ้น 23 ปีหลังจากการอนุมัติรัฐบัญญัติสถานเอกอัครราชทูตเยรูซาเลมเมื่อวันที่ 23 ตุลาคม พ.ศ. 2538 ซึ่งกำหนดให้ย้ายที่ตั้งภายในวันที่ 31 พฤษภาคม พ.ศ. 2542 แต่รัฐบาลทุกชุดที่ผ่านมาเลื่อนเวลาออกไป Eugene Kontorovich อ้างว่า การตัดสินใจย้ายที่ทำการครั้งนี้เหมือนสหรัฐยอมรับอำนาจอธิปไตยของอิสราเอลเหนือดินแดนที่ยึดมาจากสงครามหกวันเมื่อ พ.ศ. 2510
ผลกระทบ
เจ้าหน้าที่ปาเลสไตน์เตือนว่า การย้ายที่ตั้งครั้งนี้อาจนำมาซึ่ง "สงครามเงียบ" และการประท้วงอันรุนแรง การเปิดทำการของสถานเอกอัครราชทูตมีขึ้นในวันที่ดุเดือดที่สุดของการประท้วงชายแดนกาซา พ.ศ. 2561 ที่มีชาวปาเลสไตน์ถูกฆ่ากว่า 57 คน
การเปิดสถานเอกอัครราชทูตใหม่นี้ยังส่งผลให้หลายประเทศแสดงเจตนาว่า จะย้ายสถานทูตของตนมาเยรูซาเลมบ้าง และหลังสหรัฐเปิดสถานเอกอัครราชทูตได้สองวัน กัวเตมาลาก็เปิดสถานเอกอัครราชทูตของตนในเยรูซาเลมตาม ฌ็อง-อีฟว์ เลอ ดรีย็อง รัฐมนตรีว่าการกระทรวงยุโรปและการต่างประเทศของฝรั่งเศส กล่าวว่า "การตัดสินใจครั้งนี้ฝ่าฝืนกฎหมายระหว่างประเทศ โดยเฉพาะอย่างยิ่ง ข้อมติของคณะมนตรีความมั่นคงและสมัชชาใหญ่สหประชาชาติ"
ศึกค้นหาเชฟกระทะเหล็ก
ศึกค้นหาเชฟกระทะเหล็ก (The Next Iron Chef Thailand) เป็นรายการเรียลลิตีโชว์แข่งขันการทำอาหารเต็มรูปแบบซึ่งต่อยอดความสำเร็จจากรายการเชฟกระทะเหล็ก ประเทศไทย (Iron Chef Thailand) โดยเป็นการแข่งขันของเชฟมืออาชีพ เพื่อค้นหาเชฟที่ดีที่สุดในแต่ละฤดูกาลที่จะได้ลงนามในสัญญาเพื่อทำหน้าที่เป็นเชฟกระทะเหล็ก ประเทศไทย คนใหม่ พร้อมรับรางวัลเงินสดรวมจำนวนมากกว่า 1,000,000 บาท ผลิตโดย บริษัท เฮลิโคเนีย เอช กรุ๊ป จำกัด ออกอากาศทุกวันอาทิตย์ เวลา 18:20 - 19:50 น. ในซีซั่นที่ 1 และเวลา 18:00 - 19:45 น. ในซีซั่นที่ 2 ทางช่อง 7HD เริ่มออกอากาศครั้งแรกเมื่อวันอาทิตย์ที่ 23 มิถุนายน พ.ศ. 2562
กติกา
ในแต่ละตอนจะมีการแข่งขันทั้งหมด 2 โจทย์ ดังนี้
โจทย์วัตถุดิบปริศนา (Secret Ingredient)
ผู้เข้าแข่งขันจะต้องทำอาหาร 1 จานจากวัตถุดิบปริศนาที่ทางรายการกำหนดให้ โดยก่อนจะเริ่มแข่งหรือระหว่างเริ่มแข่งจะให้ผู้ชนะในโจทย์ความคิดสร้างสรรค์และการจัดการเวลา (Bidding Battle) ของตอนก่อนหน้าได้รับสิทธิพิเศษจากทางรายการ หรือไม่ก็สามารถเลือกผู้เข้าแข่งขันได้ 3 คน ที่จะต้องทำอาหารภายใต้กติกาพิเศษหรือใช้วัตถุดิบปริศนามาทำเพิ่ม โดยผู้เข้าแข่งขันทุกคนมีเวลาในการทำอาหารในโจทย์นี้ 60 นาที คณะกรรมการจะใช้เกณฑ์การตัดสินเรื่องความอร่อย ความคิดสร้างสรรค์ และการชูวัตถุดิบหลัก ทำการคัดเลือกอาหารจำนวน 2 จานที่แย่ที่สุด ซึ่งจะต้องไปแข่งขันต่อในโจทย์ความคิดสร้างสรรค์และการจัดการเวลา (Bidding Battle) และเลือกจานที่ดีที่สุดอีก 1 จาน โดยผู้เข้าแข่งขันที่เป็นผู้ชนะในรอบนี้จะได้สิทธิพิเศษในการเลือกผู้เข้าแข่งขันอีก 2 คนเพื่อไปแข่งกับ 2 ผู้เข้าแข่งขันที่ทำอาหารได้แย่ที่สุดในรอบความคิดสร้างสรรค์และการจัดการเวลา
โจทย์ความคิดสร้างสรรค์และการจัดการเวลา (Bidding Battle)
ผู้เข้าแข่งขันที่ทำอาหารในโจทย์วัตถุดิบปริศนาได้แย่ที่สุด 2 คน และผู้เข้าแข่งขันอีก 2 คนที่ถูกผู้ชนะจากโจทย์วัตถุดิบปริศนาเลือกให้มาแข่งขันต่อ จะต้องประมูลสิ่งของในการทำอาหาร โดยแลกกับเวลาในการทำอาหารซึ่งมีเวลามากที่สุดที่ 75 นาที โดยจะประมูลครั้งละ 1 อย่าง ผู้เข้าแข่งขันที่ประมูลโดยใช้เวลาที่ต้องการใช้ทำอาหารน้อยที่สุดจะได้สิ่งของที่ประมูลได้ ส่วนผู้เข้าแข่งขันที่แพ้การประมูลจะต้องทำอาหารในโจทย์กล่องสุดท้าย ตามเวลาที่ทางรายการกำหนด ซึ่งส่วนใหญ่จะอยู่ที่ 30 นาที หลังจากเสร็จสิ้นการประมูลแล้ว ผู้เข้าแข่งขันทั้ง 4 คนจะต้องทำอาหารตามกติกาที่กำหนดให้ภายในเวลาที่ใช้จากการประมูลจำนวน 2 จาน ผู้เข้าแข่งขันที่ประมูลได้เวลาในการทำอาหารมากกว่าจะได้เริ่มทำอาหารก่อนผู้เข้าแข่งขันที่ประมูลได้เวลาในการทำอาหารน้อยกว่า และผู้เข้าแข่งขันที่ทำอาหารได้ดีที่สุดในรอบนี้จะเป็นผู้ชนะและได้รับสิทธิพิเศษในโจทย์วัตถุดิบปริศนาของตอนถัดไป ส่วนผู้เข้าแข่งขันที่ทำอาหารได้แย่ที่สุดจะต้องออกจากการแข่งขัน
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า (Edwina Mountbatten, Countess Mountbatten of Burma) เกิดเมื่อวันที่ 28 พฤศจิกายน 2444 เป็นธิดาใน วิลฟริด แอชลีย์ บารอนที่ 1 เมานต์ เทมเพิล และ อะเมลี คาซเซล เป็นคู่สมรสใน หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า เป็นมารดาใน แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า และ เลดีพาเมลา ฮิกส์
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า ถึงแก่กรรมลงเมื่อวันที่ 21 กุมภาพันธ์ 2503 สิริอายุได้ 58 ปี หลังเสร็จสิ้นงานสมรสของ เลดีพาเมลา ฮิกส์ ธิดาคนเล็กได้มินาน
โกลเบิลฟอร์ซเรสต์ลิง
โกเบิลฟอร์ซเรสต์ลิง (Global Force Wrestling) เป็นสมาคมมวยปล้ำอาชีพในสหรัฐอเมริกาที่ก่อตั้งขึ้นในปี ค.ศ. 2014 โดย เจฟ จาเรต ผู่ที่ร่วมก่อตั้ง และอดีตประธานบริษัทของ โทเทิลนอนสต็อปแอคเชินเรสต์ลิง (ปัจจุบันคือ อิมแพ็ค เรสต์ลิง) และภรรยาของเขา คาเรน จาเรต สมาคมนี้ได้ผลิตรายการ 24 รายการถ่ายทอดสดทางโทรทัศน์และเทปรายการโทรทัศน์ที่ไม่เคยออกอากาศในปี 2017 ต่อมา เจฟ จาเรต ได้กลับเข้าไปทำงานที่ อิมแพ็ค เรสต์ลิง ในบทบาทผู้บริหารเมื่อเดือนมกราคม 2017 และ คาเรน จาเรต ได้ประกาศรวมสมาคมเข้ากับ อิมแพ็ค เรสต์ลิง เมื่อวันที่ 20 เมษายน ค.ศ. 2017 โดยทำให้ตำแหน่งแชมป์ของ GFW ปรากฏอยู่ในรายการโทรทัศน์ของอิมแพ็ค เรสต์ลิง
ประวัติ
หลังจากที่ เจฟ จาเรต ออกเป็นผู้ถือหุ้นรายย่อยของ โทเทิลนอนสต็อปแอคเชินเรสต์ลิง เขาได้ออกมาสร้างตราสินค้าของ โกเบิลฟอร์ซเรสต์ลิง ในเดือนเมษายน ค.ศ. 2014 และเริ่มโปรโมตแบรนด์และสร้างความเป็นพันธมิตรระหว่างประเทศด้วยสมาคมมวยปล้ำทั่วโลก สมาคมได้มีความร่วมมือในการถือหุ้นกับ 25/7 Productions และ David Broome (นักครีเอทีฟของ NBC's The Biggest Loser) Broome กล่าวว่าสมาคมได้วางแผนที่จะสร้างเนื้อหาใหม่ของการออกอากาศ 52 สัปดาห์ต่อปี
ในเดือนสิงหาคม ค.ศ. 2014 GFW ประกาศข้อตกลงการทำงานกับสมาคมเม็กซิกัน ลูชาลิเบร เอเอเอ เวิลด์ไวด์ ,นิวเจแปนโปรเรสต์ลิง (NJPW) ของญี่ปุ่น ,หลายสมาคมในแถวทวีปยุโรป ,สมาคมแถวแอฟริกาใต้ World Wrestling Professionals (WWP) และสมาคมจากประเทศออสเตรเลียและนิวซีแลนด์ โดยในฐานะหนึ่งของความสัมพันธ์ GFW กับนิวเจแปนโปรเรสต์ลิง รายการศึกใหญ่ GFW "presented" NJPW's Wrestle Kingdom 9 ที่โตเกียวโดม ถูกตีในตลาดรายการเพย์เพอร์วิวในอเมริกันเมื่อวันที่ 4 มกราคม ค.ศ. 2015 ซึ่งมีผู้บรรยายโดย Jim Ross และMatt Striker รายการ Wrestle Kingdom 9 ดึงคนดู 12,000 ถึง 15,000 ในทวีปอเมริกาเหนือ
ตลอดปี 2015 จาเรตได้ประกาศเทนต์พวกนักมวยปล้ำในสมาคม ซึ่งรวมถึงสมาชิกBullet Club Karl Anderson และDoc Gallows ,Killer Elite Squad, และChael Sonnen ให้เป็นนักวิเคราะห์ผู้เชี่ยวชาญ และจาเรตยังได้ประกาศสถาปนา 4 ตำแหน่งแชมป์ของ GFW (Global, NEX*GEN, Tag Team และ Women's Champion)
เฮ้าส์โชว์แรกของ โกเบิลฟอร์ซเรสต์ลิง จัดขึ้นในวันที่ 12 มิถุนายน ค.ศ. 2015 ที่ Jackson in Jackson, ในเมืองJackson, Tennessee ซึ่งเป็นส่วนหนึ่งของ GFW's "Grand Slam Tour" โดยคู่เอกในโชว์คือ สมาชิกBullet Club Karl Anderson และDoc Gallows เอาชนะ the New Heavenly Bodies
ในวันที่ 9 กรกฎาคม ค.ศ. 2015 เจฟ จาเรต ประกาศสถาปนารายการโทรทัศน์ของ GFW ในชื่อ Amped โดยบันทึกเทปรายการที่ Orleans Arena ในเมืองLas Vegas, Nevada ในวันที่ 24 กรกฎาคม ,21 สิงหาคม และ 23 ตุลาคม ค.ศ. 2015 เดือนธันวาคม ค.ศ. 2015 ในการให้สัมภาษณ์ของเจฟ จาเรต กล่าวว่าพวกเขามี 16 โชว์ละ 1 ชั่วโมง ที่บันทึกเทปใน Las Vegas และหวังว่าจะมีโชว์ที่ออกอากาศทั่วโลกในโทรทัศน์ในอนาคต
GFW ได้ประกาศว่าพวกเขาได้ลงนามในข้อตกลงการจัดรายการโทรทัศน์ระหว่างประเทศกับ Boulder Creek TV ในสหราชอาณาจักร ในวันที่ 14 กันยายน ค.ศ. 2015 และTVNZ Duke ในนิวซีแลนด์ ในวันที่ 18 กุมภาพันธ์ ค.ศ. 2016
ต่อมา เจฟ จาเรต ได้กลับเข้าไปทำงานที่ TNA ในฐานะประธานเจ้าหน้าที่ครีเอทีฟของสมาคมในช่วงต้นปี ค.ศ. 2017 และต่อมาในศึกรายการ Impact Wrestling (วันที่ 20 เมษายน ค.ศ. 2017) คาเรน จาเรต ได้ประกาศรวมผนวกสมาคมระหว่าง GFW กับ Impact Wrestling อย่างเป็นทางการ
นีดฟอร์สปีด: อันเดอร์คัฟเวอร์
นีดฟอร์สปีด: อันเดอรโคฟเวอร์ เป็นเกมเรชซิ่งภาคที่ 12 ในซีรีส์ นีดฟอร์สปีด พัฒนาโดย อีเอ แบล็คบ็อกซ์ และผลิตโดย อิเลคโทรนิค อาร์ต โดยในภาคนี้มีการพัฒนาลงทุกแพลตฟอล์ม ได้แก่ เพลย์สเตชัน 2, เพลย์สเตชัน 3, เอกซ์บอกซ์ 360, นินเทนโด ดีเอส, วี, ไมโครซอฟท์ วินโดวส์, เพลย์สเตชันพอร์เทเบิล, ไอพอดทัช, ไอโฟน, N-Gage 2.0 และ โทรศัพท์มือถือ วางจำหน่ายในวันที่ 18 พฤศจิกายน 2008.
เนื้อเรื่อง
ภาคนี้ผู้เล่นจะรับบทเป็นตำรวจที่จะปลอมตัวเข้าไปเป็นนักซิ่งของพวกแก๊งซิ่งผิดกฎหมาย เพื่อแทรกซึมและหาข้อมูลสาวไปถึงตัวอาชญากรใหญ่ โดยผู้เล่นจะมีตำรวจสาว Linh เป็นคนแนะนำการเล่น และเพื่อให้การปลอมตัวเป็นไปอย่างแนบเนียน ผู้เล่นก็ต้องขับรถประหนึ่งเป็นนักซิ่งใต้ดินเป็นพวกคนผิดกฎหมายจริงๆ และรับภารกิจต่างๆตามที่ได้รับมาให้สำเร็จ ส่วนฉากของเกมส์ก็จะเป็นเมือง Tri-City Bay ที่เต็มไปด้วยถนนหลวงซึ่งมีรถวิ่งกันคับคั่ง และทางด่วนต่างๆมากมาย ให้คุณได้เหยียบเต็มสปีดด้วยความเร็วสูงสุดถึง 180 ไมล์ / ชั่วโมง
การพัฒนา
ในภาคนี้ อันเดอร์คัฟเวอร์ นี้ได้มีการนำนักแสดงที่มีชื่อเสียงมาแสดงในภาพยนตร์คั่นฉากของเกม โดยมีนักแสดงอย่าง แม็คกี้ คิว มาเป็นหนึ่งในตัวละครหลัก เช่นเดียวกันกับภาค คาร์บอน และ โมสท์วอนเต็ด การไล่ล่าของตำรวจได้กลับมาอีกครั้ง และโหมดใหม่ ไฮเวย์ แบทเทิล
ประธานเจ้าหน้าที่บริหาร อิเลคโทรนิค อาร์ต John Riccitiello ได้ประกาศเกี่ยวกับผลงานนีดฟอร์สปีดภาค โปรสตรีท ว่า "เป็นเกมที่โอเค...แต่ยังไม่ดีพอ" ซึ่งภาค อันเดอร์คัฟเวอร์ จะนำรูปแบบเกมใหม่ๆ มาใส่ในภาคนี้ โดยเขาได้กล่าวว่า ได้เริ่มพัฒนาภาค อันเดอร์คัฟเวอร์ หลังจากทีมพัฒนาชุดที่หนึ่งพัฒนา โปรสตรีท เสร็จ จากนั้นทีมพัฒนาชุดที่สองก็เริ่มพัฒนานีดฟอร์สปีดภาคใหม่ทันที ซึ่งเป็นระยะเวลา 24 เดือนในการพัฒนาเกม ซึ่งในขณะที่ทีมพัฒนาชุดที่ 2 พัฒนา อันเดอร์คัฟเวอร์ อยู่ทีมพัฒนาชุดที่หนึ่งก็นีดฟอร์สปีดภาคใหม่เช่นกันแต่จะวางจำหน่ายในปี 2009 หรือครบ 24 เดือนหลังจากการพัฒนาเกม
Frank Gibeau (ประธานบริษัทอิเลคโทรนิค อาร์ต) ได้เริ่มโครงการนี้หลังจาก ยอดขายของภาค โปรสตรีท ไม่มากเท่าที่ควร ทำให้แฟนเกมซีรีส์นี้รู้สึกผิดหวังที่นีดฟอร์สปีด มีรูปแบบการเล่นที่แข่งกันถูกกฎหมาย Frank Gibeau จึงให้ทีมงานแบล็คบ็อกซ์ ที่เมืองเวนคูเวอร์พัฒนานีดฟอร์สปีดซีรีส์ใหม่ ในซีรีส์ นีดฟอร์สปีด ใหม่นี้ จะกลับมาเป็นรูปแบบดั้งเดิม คือ โลกที่เปิดกว้างและโหมดใหม่ไฮเวย์ แบทเทิล
Bill Harrison (Executive Producer ของเกมนีดฟอร์สปีด: อันเดอร์คัฟเวอร์) กล่าวว่า “นีดฟอร์สปีด: อันเดอร์คัฟเวอร์ จะมีการเล่าเรื่องด้วยภาพยนตร์ที่มีสีสันในสไตล์ ฮอลิวูด ซึ่งจะพาคุณไปแข่งรถกันในนครแห่งจินตนาการในเขต Tri-City Bay และในการร่วมงานกับดาราที่มากความสามารถอย่าง Maggie Q ช่วยให้เราสามารถเล่าเรื่องได้อย่างสนุกสนานภายใต้ความเร็วกว่า 300 กม./ชม.
John Doyle (ผู้พัฒนาเกมที่ อีเอ แบล็คบ็อกซ์) ให้ท้ายกับนีดฟอร์สปีดภาคใหม่ว่า เป็นการยกรูปแบบการเล่นจากภาค โมสท์วอนเต็ด ให้ดีขึ้นยิ่งกว่าเดิม
John Doyle ได้ประกาศในงาน Games Convention Asia 2008 ที่สิงคโปร์ ว่าจะไม่ออกเดโมเกม นีดฟอร์สปีด: อันเดอร์คัฟเวอร์
การฆ่าล้างเผ่าพันธุ์ชาวอาร์มีเนีย
การฆ่าล้างเผ่าพันธุ์ชาวอาร์มีเนีย (Armenian Genocide) (Հայոց ցեղասպանություն, Hayots tseghaspanutyun) (ยังเป็นที่รู้จักกันอีกอย่างว่า ฮอโลคอสต์ของอาร์มีเนีย) เป็นการสังหารหมู่อย่างเป็นระบบและทำการขับไล่เนรเทศชนเชื้อชาติอาร์มีเนียจำนวนประมาณ 1.5 ล้านคน ที่ดำเนินในตุรกีและดินแดนภูมิภาคที่อยู่ติดกันโดยรัฐบาลออตโตมันในช่วงระหว่างปี ค.ศ. 1914 และ ค.ศ. 1923 วันแห่งการเริ่มต้นจะถูกจัดตั้งขึ้นโดยไม่เป็นไปตามแผน เมื่อวันที่ 24 เมษายน ค.ศ. 1915 วันที่เจ้าหน้าที่ออตโตมันได้ทำการไล่ต้อน จับกุม และเนรเทศออกไปจากกรุงอิสตันบูลไปยังภูมิภาคอังโกรา(อังการา) กลุ่มปัญญาชนและผู้นำชุมชนชาวอาร์มีเนียประมาณ 235 คน ถึง 270 คน ซึ่งส่วนใหญ่ล้วนถูกสังหารในที่สุด
การฆ่าล้างเผ่าพันธุ์ครั้งนี้ถูกดำเนินในช่วงระหว่างและหลังสงครามโลกครั้งที่หนึ่ง และดำเนินการในขั้นที่สอง - การสังหารประชากรชายฉกรรจ์จนหมดสิ้นผ่านทางสังหารหมู่ และการเกณฑ์ทหารของกองทัพเพื่อบังคับใช้แรงงาน ตามมาด้วยการเนรเทศสตรี เด็ก ผู้สูงวัย และผู้ทุพพลภาพด้วยการเดินขบวนแห่งความตายที่นำไปสู่ทะเลทรายซีเรีย การเคลื่อนไปข้างหน้าด้วยการคุ้มกันทางทหาร ผู้ถูกเนรเทศจะถูกกีดกันไม่ให้ได้รับอาหารและน้ำ และถูกปล้นชิงทรัพย์เป็นระยะๆ ข่มขืน และสังหารหมู่ ชุมชนชาวอาร์มีเนียที่ผลัดถิ่นส่วนใหญ่ในทั่วโลกนั้นเป็นผลโดยตรงจากการฆ่าล้างเผ่าพันธุ์
กลุ่มชาติพันธ์อื่นๆ ที่มีเป้าหมายเดียวกันสำหรับการกำจัดในการฆ่าล้างเผ่าพันธุ์ชาวอัสซีเรียและการฆ่าล้างเผ่าพันธุ์ชาวกรีก และการกระทำของพวกเขาได้ถูกพิจารณาโดยนักประวัติศาสตร์บางคนว่าเป็นส่วนหนึ่งของการฆ่าล้างเผ่าพันธุ์แบบเดียวกัน
Raphael Lemkin ได้ถูกย้ายโดยเฉพาะเจาะจงโดยการทำลายล้างชาวอาร์มีเนียเพื่อกำหนดการกำจัดอย่างเป็นระบบและไตร่ตรองไว้ก่อนภายในการจำกัดทางกฎหมายและการประกาศใช้คำว่า การฆ่าล้างเผ่าพันธุ์ในปี ค.ศ. 1943 การฆ่าล้างเผ่าพันธุ์ชาวอาร์มีเนียได้รับการยอมรับว่าเป็นหนึ่งในการฆ่าล้างเผ่าพันธุ์สมัยใหม่เป็นครั้งแรก เพราะนักวิชาการได้ชี้ไปที่ลักษณะการจัดการอย่างเป็นระเบียบด้วยการสังหารได้ถูกดำเนินการ มันเป็นกรณีของการฆ่าล้างเผ่าพันธุ์ที่มีการศึกษาอย่างมากเป็นอันดับสองรองลงจากฮอโลคอสต์
ทางตุรกีได้ออกมาปฏิเสธด้วยคำว่า การฆ่าล้างเผ่าพันธุ์ เป็นคำที่ใช้อย่างถูกต้องสำหรับการก่ออาชญากรรมเหล่านี้ แต่ในช่วงไม่กี่ปีที่ผ่านมาก็ต้องเผชิญหน้ากับการเรียกร้องที่เพิ่มมากขึ้นเพื่อให้ได้พวกเขารับรู้ ในปี ค.ศ. 2019 รัฐบาลและรัฐสภาของ 32 ประเทศ รวมทั้งสหรัฐอเมริกา รัสเซีย และเยอรมนี ได้ตระหนักถึงเหตุการณ์นี้ว่า เป็นการฆ่าล้างเผ่าพันธุ์
ชาวอาร์มีเนียภายใต้การปกครองของออตโตมัน
พื้นที่ทางตะวันตกของอาร์มีเนียในประวัติศาสตร์ที่เรียกว่าอาร์มีเนียตะวันตกได้อยู่ในภายใต้อาณัติปกครองของออตโตมันโดย Peace of Amasya (1555) และถูกตัดขาดจากอาร์มีเนียตะวันออกด้วยสนธิสัญญาซูฮับ (1639) พื้นที่ตรงนั้นจึงถูกเรียกขานในเวลาต่อมาว่าอาร์มีเนียของ "เติร์ก" หรือ "ออตโตมัน" ชาวอาร์มีเนียซึ่งเป็นประชากรส่วนใหญ่ได้รวมกลุ่มกันเป็นชุมชนกึ่งปกครองตนเองในชื่อ มิลเลต์ อาร์มีเนียซึ่งซึ่งมีผู้นำคือผู้นำทางจิตวิญญาณจากศาสนจักรอะพอสทอลิกอาร์มีเนีย ซึ่งคือพระสังฆราชอาร์ทีเนียแห่งคอนสแตนติโนเปิล ชาวอาร์มีเนียนั้นกระจุกตัวหลัก ๆ ในจังหวัดทางตะวันออกของจักรวรรดิออตโตมัน แต่ก็สามารถพบชุมชนใหญ่ ๆ ได้ในจังหวัดทางตะวันตก รวมถึงคอนสแตนติโนเปิล เมืองหลวงของออตโตมัน
ชุมชนชาวอาร์มีเนียนั้นประกอบด้วยศาสนิกสามนิกาย คือ: อาร์มีเนียนคาธอลิก, อาร์มีเนียนโปรเตสแตนต์ และ อาร์มีเนียนอะพอสทอลิก ซึ่งเป็นนิกายที่ชาวอาร์มีเนียส่วนมากนับถือ ภายใต้ระบบมิลเลต (millet) ชุมชนอาร์มีเนียสามารถปกครองตนเองได้โดยมีการแทรกแซงเพียงเล็กน้อยจากรัฐบาลออตโตมัน ชาวอาร์มีเนียส่วนใหญ่ ราว 70% อาศัยอยู่ในสภาวะยากจนและอันตรายในพื้นที่ชนบทห่างไกล จะมียกเว้นเพียงชนชั้น Amira ที่มีฐานะซึ่งรวมถึงกลุ่ม Duzians (ผู้อำนวยการโรงกษาปณ์หลวง), กลุ่ม Balyans (หัวหน้าสถาปนิกหลวง) และกลุ่ม Dadians (ผู้ควบคุมโรงผลิตดินปืนและโรงงาน)
ในจังหวัดทางตะวันออก ชาวอาร์มีเนียเป็นเป้าของการกลั่นแกล้งโดยชาวเติร์กและชาวเคิร์ดที่อยู่ติดกัน มักเก็บภาษีชาวอาร์มีเนียมากเกินปกติ, ทำให้กลายเป็นเป้าของการล่าสัตว์และอุ้มหาย, บังคับให้เข้ารีตเป็นอิสลาม ไปจนถึงขูดรีดโดยปราศจากการเหลียวแลจากเจ้าหน้าที่ทั้งส่วนกลางและส่วนท้องถิ่น
การปฏิรูปทศวรรษ 1840s–1880s
ในกลางศตวรรษที่ 19 อำนาจยุโรปใหญ่ทั้งสาม สหราชอาณาจักร, ฝรั่งเศส และรัสเซีย เริ่มที่จะสงสัยต่อการปฏิบัติของออตโตมันต่อชาวคริสต์กลุ่มน้อยและได้กดดันให้เกิดความเท่าเทียมขึ้น นับตั้งแต่ปี 1839 ไปจนถึงการประกาศรัฐธรรมนูญในปี 1876 รัฐบาลออตโตมันได้จัดตั้ง ตานซีมาต (Tanzimat) ซึ่งเป็นการปฏิรูปหลายชุดเพื่อพัฒนาสถานะของชนกลุ่มน้อย อย่างไรก็ตามการปฏิรูปดังกล่าวนั้นแทบไม่เคยถูกนำไปใช้จริงเนื่องจากประชากรมุสลิมของจักรรวรรดิปฏิเสธความเท่าเทียมสำหรับชาวคริสต์ ภายในปลายทศวรรษ 1870s ราชอาณาจักรกรีกและขาติชาวคริสต์อื่นในบอลข่าน เริ่มที่จะหงุดหงิดกับสภาพความเป็นอยู่ได้แยกตัวออกจากออตโตมัน
ชาวอาร์มีเนียส่วนใหญ่ยังคงอยู่ในสถานะไม่ตอบโต้ใด ๆ และสมยอมในระหว่างช่วงปีนี้ จนได้ชื่อว่าเป็น millet-i sadika หรือ "มิลเลตผู้ซื่อสัตย์" นับแต่กลางทศวรรษ 1860s และต้นทศวรรษ 1870s ชาวอาร์มีเนียเริ่มที่จะตั้งคำถามต่อสถานะความเป็นชนชั้นสองและต้องการการปฏิบัติที่ดีกว่าโดยรัฐบาล แนวคิดนี้นำโดยปัญญาชนที่จบการศึกษามาจากมหาวิทยาลัยในยุโรปหรือสถาบันมิชชันนารีของอเมริกันในตุรกี
คันทรี (แนวดนตรี)
ดนตรีคันทรี (country music) เป็นแนวเพลงที่ได้รับความนิยมเกิดในแถบสหรัฐอเมริกาทางตอนใต้และทางภูเขาแอพพาลาเชียน มีต้นกำเนิดจากดนตรีโฟล์ก, ดนตรีเคลติก, ดนตรีกอสเปล และดนตรีโอลด์-ไทม์ และพัฒนาอย่างรวดเร็วในช่วงทศวรรษ 1920 คำว่า "คันทรี" เริ่มใช้กันในยุคทศวรรษ 1940 เมื่อก่อนหน้าที่ดนตรีฮิลบิลลีเสื่อมลงไป จนคำนี้มีการใช้อย่างกว้างขวางในยุค 1970 ขณะที่คำว่า "คันทรี" และ "เวสต์เทิร์น" ได้มีการใช้น้อยลงในช่วงนั้น ยกเว้นในสหราชอาณาจักรและไอร์แลนด์ ในขณะที่ในสหรัฐอเมริกายังคงใช้คำนี้กันอย่างปกติอยู่
แนวเพลงคันทรียังได้มีศิลปินที่มียอดขายสูงสุดตลอดกาล อย่าง เอลวิส เพรสลีย์ซึ่งต่อมาได้รวมแนวเพลง ร็อกแอนด์โรล เข้ามา และศิลปินร่วมสมัยอย่างการ์ธ บรูกส์ ที่มียอดขายอัลบั้ม 128 ล้านชุด ถือเป็นศิลปินเดี่ยวที่มียอดขายอัลบั้มสูงที่สุดในประวัติศาสตร์อเมริกา
ขณะที่ยอดขายอัลบั้มของเพลงส่วนใหญ่อยู่ในขาลง ในปี 2006 เพลงคันทรีมียอดขายใน 6 เดือนแรกของปี เพิ่มขึ้น 17.7 เปอร์เซนต์ ด้วย 36 ล้านชุด มากกว่านั้นกลุ่มผู้ฟังในยังมีกลุ่มคนฟังมากที่สุดในรอบเกือบ 10 ปี มียอดถึง 77.3 ล้านคนทุกอาทิตย์ จากสถิติการจัดอันดับทางวิทยุของ Arbitron Inc
หลอดเลือดแดง
หลอดเลือดแดง (artery) เป็นหลอดเลือดที่นำเลือดออกจากหัวใจไปยังทุกส่วนของร่างกาย หลอดเลือดแดงส่วนใหญ่ขนส่งเลือดที่มีออกซิเจน ยกเว้นหลอดเลือดแดงสู่ปอด (pulmonary artery) และหลอดเลือดแดงอัมบิลิคัล (umbilical artery) ที่แม้จะชื่อหลอดเลือดแดง แต่ขนส่งเลือดที่มีออกซิเจนต่ำไปยังอวัยวะที่เติมออกซิเจน
ระบบไหลเวียนโลหิตเป็นระบบที่สำคัญมากในการดำรงชีวิต หน้าที่โดยทั่วไปของระบบนี้คือการขนส่งออกซิเจนและสารอาหารไปยังเซลล์ต่างๆ รวมทั้งขนส่งคาร์บอนไดออกไซด์และของเสียออกจากเนื้อเยื่อ รักษา pH ให้เหมาะกับการดำรงชีวิต รวมถึงการขนส่งสาร โปรตีนอาทิฮีโมโกลบิน และเซลล์ในระบบภูมิคุ้มกัน
ในประเทศที่พัฒนาแล้ว สาเหตุของการเสียชีวิต 2 อันดับแรกคือโรคกล้ามเนื้อหัวใจขาดเลือด (myocardial infarction) และโรคหลอดเลือดสมอง (stroke) ซึ่งทั้งคู่ต่างเป็นผลมาจากความผิดปกติของการไหลของเลือดซึ่งเสื่อมสภาพไปตามอายุ (ดูเพิ่มที่ โรคท่อเลือดแดงและหลอดเลือดแดงแข็ง)
ภูเขาไฟตาอัล
ภูเขาไฟตาอัล (Bulkang Taal, ) เป็นแอ่งยุบปากปล่องขนาดใหญ่ที่มีทะเลสาบตาอัลในประเทศฟิลิปปินส์ ตั้งอยู่ในจังหวัดบาตังกัส ห่างจากกรุงมะนิลา 50 กิโลเมตร ภูเขาไฟนี้เป็นภูเขาไฟที่ยังคุกครุ่นนานที่สุดอันดับ 2 ของประเทศ โดยมีการปะทุในอดีตถึง 38 ครั้ง ทั้งหมดเกิดที่เกาะภูเขาไฟใกล้บริเวณตอนกลางของทะเลสาบตาอัล เนื่องจากมีลักษณะเป็นแอ่งภูเขาไฟโผล่ขึ้นกลางทะเลสาบ บางครั้งจึงเรียกภูเขาไฟนี้ว่า "เกาะภูเขาไฟ" (Volcano Island) แอ่งยุบปากปล่องเกิดขึ้นในช่วงการปะทุยุคก่อนประวัติศาสตร์ระหว่าง 140,000 ถึง 5,380 ปีก่อนคริสต์ศักราช
แมกเคนยู
แมกเคนยู อาราตะ (Mackenyu Arata (新田 真剣佑)) เป็นนักแสดงชาวญี่ปุ่นที่เกิดในลอสแอนเจลิส เขาเป็นลูกชายของนักแสดง โปรดิวเซอร์ ผู้กำกับ และนักศิลปะการต่อสู้ชาวญี่ปุ่น ซันนี่ ชิบะ แมกเคนยูโด่งดังขึ้นหลังจากรับบท วาตะยะ อาราตะ ในภาพยนตร์ไตรภาคฉบับคนแสดงเรื่องชิฮายะฟูรุในปี ค.ศ. 2016 ซึ่งทำให้เขาได้รับรางวัลนักแสดงหน้าใหม่แห่งปีของ Japan Academy ครั้งที่ 40 ในปี ค.ศ. 2017 เขาชื่อเสียงในบท เอนิชิ ยูกิชิโร่ วายร้ายคนสุดท้ายของซีรีส์ฉบับคนแสดงเรื่อง รูโรนิ เคนชิน ในเรื่อง รูโรนิ เคนชิน ซามูไรพเนจร: ปัจฉิมบท
ภูเขาไฟตาอัล
เนื่องจากภูเขาไฟนี้ยังมีการปะทุอย่างรุนแรงอยู่เสมอ และมีผู้เสียชีวิตเป็นจำนวนมาก จึงถูกกำหนดเป็นสถานที่ห้ามประชาชนตั้งถิ่นฐาน การปะทุครั้งรุนแรงที่สุดเกิดขึ้นในปี ค.ศ. 1754 และ ค.ศ. 1911 มีผู้เสียชีวิต 1,335 คน ภูเขาไฟนี้เกิดปะทุครั้งล่าสุดเมื่อวันที่ 12 มกราคม ค.ศ. 2020 (43 ปีหลังจากการปะทุครั้งก่อนหน้าซึ่งคือปี 1977) ส่งผลให้ขี้เถ้าตกลงใส่เมืองใกล้เคียงและทำให้ผู้คนล้มป่วยเป็นโรคระบบทางเดินหายใจเป็นจำนวนมาก
ศัพทมูลวิทยา
ในคริสต์ศตวรรษที่ 1800 ภูเขาไฟตาอัลมีชื่อเรียกว่า Bombou หรือ Bombon
ตาอัล เป็นศัพท์ตากาล็อกในสำเนียง Batangueñoที่หมายถึง จริง แท้ และบริสุทธิ์
พีบิมกุกซู
พีบิมกุกซู หรือ บะหมี่เผ็ด ทำจากบะหมี่แป้งสาลีเส้นบางที่เรียกว่า ซัมยอน (素麵) พร้อมเครื่องปรุงเพิ่มเติม เป็นอาหารประเภทบะหมี่แบบดั้งเดิมที่ได้รับความนิยมมากที่สุดในอาหารเกาหลีและเป็นที่นิยมโดยเฉพาะในช่วงฤดูร้อน
ชื่อ
พีบิมกุกซู เรียกอีกอย่างว่ากุกซูบีบิมหรือโคดงมย็อน ซึ่งแปลว่า "บะหมี่ผัด" หรือ "บะหมี่ผสม"
รสชาติ
มีเมนูบะหมี่หลายชนิดในเกาหลีใต้ รวมถึงเมนูที่ทำจากน้ำซุปเนื้อ อย่างไรก็ตาม ในอดีตบะหมี่เผ็ดได้รับการชื่นชมจากผู้ที่ชื่นชอบเครื่องเทศในเกาหลีและเป็นที่รู้จักในระดับนานาชาติ สิ่งที่ทำให้อาหารจานนี้แตกต่างจากบะหมี่จานอื่นจากหลากหลายวัฒนธรรม คือรสชาติเผ็ดเข้มข้นที่เกิดจากส่วนผสมของผงพริกแดง โคชูจัง และกระเทียมสับ พร้อมด้วยรสหวานอมเปรี้ยวที่เกิดจากน้ำส้มสายชูและน้ำตาล บะหมี่เผ็ดส่วนใหญ่จะปรุงด้วยน้ำมันงาเล็กน้อยเพื่อเพิ่มรสชาติที่เข้มข้น
วัตถุดิบ
โดยทั่วไปแล้ว พีบิมกุกซูประกอบด้วยเนื้อวัวหั่นเต๋าผัด แตงกวาดองหั่นแว่น และเห็ดคลุกน้ำมันงา ซึ่งคลุกเคล้ากับบะหมี่ปรุงสุก ซอสถั่วเหลือง น้ำมันงา เมล็ดงา และน้ำตาล เครื่องปรุงที่วางไว้ด้านบนและรอบ ๆ บะหมี่เผ็ด ได้แก่ ไข่ต้มสุก หัวไชเท้าดอง สาหร่าย แตงกวาฝานบาง และลูกแพร์เกาหลีหรือมะเขือเทศหั่นบาง ๆ
ประเทศปาเลาในโอลิมปิกฤดูร้อน 2020
ประเทศปาเลา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศปาเลาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
จังหวัดบัลข์
บัลข์ (ปาทาน/ดารี:, Balkh, Balx) เป็นหนึ่งใน 34 จังหวัดของอัฟกานิสถาน ตั้งอยู่ทางตอนเหนือของประเทศ ประกอบด้วย 15 อำเภอ มีประชากรราว 1,509,183 คน ส่วนใหญ่เป็นชาติพันธุ์ผู้ใช้ภาษาดารี และมีมะซารีชารีฟ เป็นเมืองหลักของจังหวัด
ชื่อของจังหวัดมาจากเมืองโบราณ บัลข์ และมีความสำคัญทางประวัติศาสตร์ในฐานะเป็นจุดเชื่อมต่อหนึ่งระหว่างโลกตะวันออกกับตะวันตก ในเมืองเป็นที่ตั้งของมัสยิดสีน้ำเงิน ซึ่งครั้งหนึ่งเคยถูกทำลายไปโดยเจงกีส ข่าน และได้รับการบูรณะใหม่โดยตีมูร์
หลอดเลือดดำ
ในระบบไหลเวียนโลหิต หลอดเลือดดำ (vein) เป็นหลอดเลือดที่มีผนังสีคล้ำ ทำหน้าที่นำพาเลือดกลับเข้าสู่หัวใจ หน้าที่หลักของหลอดเลือดดำคือการขนส่งเลือดที่มีออกซิเจนต่ำจากเนื้อเยื่อกลับเข้าสู่หัวใจ ยกเว้นหลอดเลือดดำจากปอด (pulmonary vein) และหลอดเลือดดำอัมบิลิคัล (umbilical vein) ที่ขนส่งเลือดที่มีออกซิเจนสูง
ลักษณะของหลอดเลือดดำ
ผนังของหลอดเลือดดำจะมีผนังบางกว่าหลอดเลือดแดง ประกอบด้วยเนื้อเยื่ออิลาสติกและกล้ามเนื้อเรียบน้อยกว่า นอกจากนี้หลอดเลือดดำยังมีความดันโลหิตภายใน ต่ำมากกว่าหลอดเลือดแดง อีกทั้งชั้นลูเมน (lumen) ของหลอดเลือดดำยังมีขนาดใหญ่กว่าหลอดหลอดแดงอีกด้วย หลอดเลือดดำนำเข้าสู่หัวใจห้องขวา
ทีมอีซีเค
ทีมอีซีเค (หรือ ทีมอาร์อีซีเค ในภายหลัง) เป็นกลุ่มนักมวยปล้ำ ของ เวิลด์เรสต์ลิงเฟดเดเรชัน (WWF) โดยทีมนี้ได้ใช้อักษรหน้าสุดของชื่อสมาชิกแต่ละคน มาตั้งเป็นชื่อทีม ปัจจุบันได้แตกทีมไปเรียบร้อย
น้ำอ้อย พรวิเชียร
น้ำอ้อย พรวิเชียร มีชื่อจริงคือ ศรัญญาวี พุทธรัตน์ เป็นนักร้องลูกทุ่งหญิงที่โดดเด่นกับแนวเพลงช้า ๆ หวาน ๆ เธอเคยมีเพลงดังติดหูคอเพลงลูกทุ่งหลายเพลง และหลายเพลงเป็นเพลงที่ร้องแก้กับนักร้องชาย อาทิเช่น "เสียงครวญจากสวนแตง"(สายัณห์ สัญญา ขับร้อง "ลารักจากสวนแตง" ซึ่งเป็นการร้องแก้เพลง"เสียงครวญจากสวนแตง" : จากหลักฐานเนื้อเพลงที่ร้องว่า "ฟังเสียงเศร้าสร้อย น้ำอ้อยครวญมา อุราไหวหวั่นฯ") และ " สัญญารักปากช่อง "(ร้องแก้ "สัญญาเมื่อสายัณห์" ซึ่งขับร้องโดย สัญญา พรนารายณ์)
ประวัติ
น้ำอ้อย พรวิเชียร มีชื่อจริงว่า ศรัญญาวี พุทธรัตน์ เป็นชาวอำเภอวิเชียรบุรี จังหวัดเพชรบูรณ์ เกิดเมื่อปี 2502 ในครอบครัวชาวไร่ชาวนาที่มีฐานะทางครอบครัวไม่ค่อยดีนัก และมีพี่น้อง 6 คน เธอชอบร้องเพลงของผ่องศรี วรนุช และขวัญจิต ศรีประจันต์ ยามเมื่อมีเวลาว่าง
เข้าสู่วงการ
เมื่อครั้งที่มีงานประจำปีของอำเภอ ครอบครัวของน้ำอ้อย พรวิเชียร ได้ไปเปิดร้านขายของ ประเภทข้าวแกงและเครื่องดื่มอยู่ในงาน โดยมีน้ำอ้อย พรวิเชียร มาช่วยครอบครัวขายของในตอนกลางวัน ขณะที่พ่อแม่กำลังพักผ่อนหลังการขายของในช่วงกลางคืน และในวันสุดท้ายของงานที่จัดรวม 3 วัน พร พรนารายณ์ แห่งวงพรนารายณ์ ได้มาซื้อโอเลี้ยงที่ร้าน พร้อมกับชวนน้ำอ้อย พรวิเชียร ไปสมัครร้องเพลง ซึ่งเธอก็ตกลงขึ้นไปร้องเพลงตามการสนับสนุนของผู้เป็นพ่อ และก็ปรากฏว่าเธอเป็นฝ่ายที่ได้รับชัยชนะในการประกวดร้องเพลงครั้งแรกและครั้งเดียวในชีวิต
หลังจากที่ชนะการประกวดร้องเพลงที่บ้านเกิดในวัยเพียง 9 ขวบ เธอก็ได้เข้าเป็นนักร้องประจำวงดนตรี " พรนารายณ์ " ของจันทร์จ๋า สกุลเชื้อทันที โดยใช้ชื่อว่า วนารัตน์ พัฒนวิเชียร ซึ่งในช่วงที่ได้รับความนิยมสูงสุด วงพรนารายณ์มีนักร้องที่มีผลงานบันทึกแผ่นเสียงมากถึง 18 คน อาทิเช่น สัญญา พรนารายณ์, โรจน์ เมืองลพ, มิตร เมืองจันทร์ และ แวว อภัสรา หรือ แวว มยุรา
หลังจากที่ตรากตรำทำงานหนักมาได้ 5 ปี ร่างกายเริ่มรับไม่ไหว และเริ่มเจ็บป่วย จึงขอพักจากวง และหันมายึดอาชีพทำขวัญนาค และร้องเพลงตามงานทั่วไป ต่อมาวงพรนารายณ์ ก็เลิกวง น้ำอ้อยจึงหันมายึดอาชีพนักร้องตามห้องอาหาร และในช่วงปี 2547 - 2548 น้ำอ้อย ได้ผลิตผลงานออกมา 2 ชุด ชื่อ " คู่เพชรคู่พลอย " โดยร้องคู่กับ สัญญา พรนารายณ์ และ ชุด " สาวแม่ฮ่องสอน " แต่ไม่ประสบความสำเร็จมากนัก
ปัจจุบัน น้ำอ้อย พรวิเชียรไม่ได้ร้องเพลงตามห้องอาหารแล้ว แต่หันไปรับงานทำขวัญนาค และร้องเพลงตามงานทั่วไป และเมื่อปี 2549 ได้ตั้งทีมแดนเซอร์ ให้ลูกสาวเพื่อรับงานการแสดงทั่วไป
ปลาสีขน
ปลาสีขน หรือ ปลาหางกิ่วหม้อ หรือ ปลากะมงตาแดง หรือ ปลากะมงตาโต (Bigeye trevally, Dusky jack, Great trevally; ) เป็นปลาทะเลกระดูกแข็งชนิดหนึ่ง ในวงศ์ปลาหางแข็ง (Carangidae)
มีลำตัวค่อนข้างอ้วน ยาวเรียว หัวมีขนาดใหญ่และป้อม ปากกว้าง เกล็ดมีขนาดปานกลางบริเวณเส้นข้างลำตัวมีเกล็ดขนาดใหญ่แข็งคม โดยเฉพาะบริเวณโคนหาง ตามีขนาดใหญ่อยู่เกือบสุดปลายจะงอยปาก ครีบอกยาวเรียวแหลม ครีบหลังยาวแยกเป็นสองอัน อันที่เป็นก้านครีบแข็งสั้น อันอ่อนส่วนหน้ายกสูงขึ้นและมีขนาดใกล้เคียงกับครีบก้น ครีบท้องมีขนาดเล็กอยู่ใต้ครีบอก ครีบหางปลายเป็นแฉกลึก พื้นลำตัวด้านบนเป็นสีน้ำเงินปนเขียว
จัดเป็นปลาที่มีขนาดใหญ่อีกชนิดหนึ่งของวงศ์นี้ มีขนาดโตเต็มที่ได้ถึง 120 เซนติเมตร หนัก 18 กิโลกรัม แต่ขนาดโดยเฉลี่ยราว 40-60 เซนติเมตร มีพฤติกรรมอยู่รวมกันเป็นฝูง พบกระจายพันธุ์ในมหาสมุทรเขตร้อน ได้แก่ มหาสมุทรแปซิฟิก และมหาสมุทรอินเดีย อย่างกว้างขวาง ตั้งแต่แคลิฟอร์เนีย, เอกวาดอร์, แอฟริกาใต้, ญี่ปุ่นทางตอนเหนือ จนถึงออสเตรเลียด้วย สำหรับในน่านน้ำไทยจะพบชุกชุมบริเวณช่องเกาะคราม, แสมสาร, เกาะเต่า ในฝั่งอ่าวไทย และฝั่งทะเลอันดามัน โดยมักจะอยู่รวมกันบางครั้งอาจพบได้ใต้โป๊ะ เป็นต้น และพบได้ถึงแหล่งน้ำจืด
เป็นปลาที่มีรสชาติดี จึงนิยมบริโภคเป็นอาหาร และตกเป็นเกมกีฬา และเลี้ยงเป็นปลาสวยงามในน้ำจืด หรือน้ำกร่อย โดยเลี้ยงกันตั้งแต่ยังเล็ก ๆ เหมือนเช่นปลากะมงพร้าว (C. ignobilis) ซึ่งอยู่ในสกุลเดียวกัน แต่มีขนาดใหญ่กว่า
ปลากะพงเหลืองห้าเส้น
ปลากะพงเหลืองห้าเส้น หรือ ปลากะพงเหลืองแถบฟ้า (five-lined snapper, blue-striped snapper, blue-banded sea perch; ) เป็นปลาทะเลกระดูกแข็งชนิดหนึ่ง ในวงศ์ปลากะพงแดง (Lutjanidae)
มีรูปร่างทั่วไปคล้ายกับปลาชนิดอื่นในวงศ์เดียวกัน แต่มีลักษณะเด่น คือ มีแถบข้างลำตัวเป็นสีฟ้าบนพื้นสีเหลืองสด และมีแต้มสีดำระหว่างเส้นสองแถบบน ลูกปลาขนาดเล็กมีลำตัวใสจนมองเห็นกระดูกภายในได้
มีการบริโภคเป็นปลาเศรษฐกิจบ้าง แต่รสชาติไม่อร่อย จึงนิยมเลี้ยงเป็นปลาสวยงามมากกว่า เนื่องจากความสวยงามที่โดดเด่น
นอกจากนี้แล้วยังมีชื่อเรียกอื่น อีก เช่น "ปลากะพงข้างปาน", "ปลากะพงทอง" หรือ "ปลาเหลืองลีซี"
คณะรัฐมนตรีตามรัฐธรรมนูญของพระเจ้าหลุยส์ที่ 16
ราชอาณาจักรฝรั่งเศส (ซึ่งตกค้างมาจากราชอาณาจักรฝรั่งเศสแบบสมบูรณาญาสิทธิราชย์ในยุคก่อนหน้านี้) เป็นราชาธิปไตยภายใต้รัฐธรรมนูญที่ปกครองประเทศฝรั่งเศสตั้งแต่วันที่ 3 กันยายน ค.ศ. 1791 จนถึงวันที่ 21 กันยายน ค.ศ. 1792 เมื่อมีการจัดตั้งสาธารณรัฐฝรั่งเศสที่ 1 ขึ้นแทน
วันที่ 3 กันยายน ค.ศ. 1791 สภาร่างรัฐธรรมนูญแห่งชาติบีบให้พระเจ้าหลุยส์ที่ 16 ทรงยอมรับรัฐธรรมนูญฝรั่งเศส ค.ศ. 1791 เป็นเหตให้ราชาธิปไตยแบบสมบูรญาสิทธิราชย์กลายเป็นราชาธิปไตยภายใต้รัฐธรรมนูญ
ต่อมาหลังจากการทลายพระราชวังตุยเลอรีเมื่อวันที่ 10 สิงหาคม ค.ศ. 1792 สภานิติบัญญัติก็ลงมติเมื่อวันที่ 11 สิงหาคม ค.ศ. 1792 ให้ระงับราชาธิปไตยภายใต้รัฐธรรมนูญเอาไว้ ครั้นวันที่ 21 กันยายน ค.ศ. 1792 สภาแห่งชาติที่เพิ่งได้รับเลือกตั้งมาใหม่ก็ลงมติให้เลิกล้มราชาธิปไตย เป็นอันยุติราชวงศ์บูร์บงที่ปกครองประเทศฝรั่งเศสมาอย่างต่อเนื่องถึง 203 ปี
ไบรโอซัว
ไบรโอซัวเป็นสัตว์ที่อยู่รวมกันเป็นกลุ่มโคโลนีขนาดเล็ก ที่สามารถสร้างโครงสร้างแข็งด้วยสารแคลเซียมคาร์บอเนต เมื่อดูอย่างผิวเผินแล้วจะมีลักษณะคล้ายปะการัง สมาชิกของสัตว์ในไฟลั่มไบรโอซัวนี้รู้จักกันในนามของ “สัตว์มอสส์” (moss animals หรือ moss animalcules) ซึ่งหากแปลตรงตัวจากศัพท์ภาษากรีก ไบรโอซัวจะหมายถึง เสื่อทะเล (sea mats) โดยทั่วไปแล้วไบรโอซัวชอบอาศัยอยู่ในน้ำทะเลเขตร้อน อากาศอบอุ่น และพบได้ทั่วโลก ปัจจุบันมีประมาณ 8,000 ชนิด ซึ่งมากกว่าชนิดของซากดึกดำบรรพ์ที่ได้รับการบันทึกไว้หลายเท่าตัว
นิเวศวิทยา
ไบรโอซัวเกือบทุกชนิดอาศัยอยู่ในทะเล โดยมีเพียงประมาณ 50 ชนิดเท่านั้นที่พบอยู่ในน้ำจืด ไบรโอซัวอาจพบอาศัยอยู่บนพื้นทราย หิน เปลือกหอย ไม้ ท่อ และเรือ อย่างไรก็ตามโคโลนีของไบรโอซัวบางชนิดไม่ได้อาศัยอยู่บนวัตถุแข็ง แต่พบได้บนพื้นตะกอน บางชนิดพบที่ความลึกถึง 8,200 เมตร แต่ไบรโอซัวจะพบมากในเขตน้ำตื้น ไบรโอซัวอาศัยยึดเกาะอยู่กับที่ แต่บางโคโลนีก็คลืบเคลื่อนที่ได้ ไบรโอซัวที่ไม่เป็นโคโลนีบางชนิดอาศัยและเคลื่อนที่อยู่ระหว่างเม็ดตะกอนทราย มีอยู่ชนิดหนึ่งที่ล่องลอยไปตามกระแสน้ำในทะเลใต้ ซากดึกดำบรรพ์ของไบรโอซัวพบได้ทั่วไปทั่วโลกในหินตะกอนที่สะสมตัวในน้ำทะเลตื้น โดยเฉพาะอย่างยิ่งในชั้นหินหลังยุคแคมเบรียน ไบรโอซัวเป็นสัตว์ที่รวมกลุ่มเป็นโคโลนี โคโลนีหนึ่งๆอาจประกอบไปด้วยไบรโอซัวหลายล้านซูอิด (zooids) ขนาดของโคโลนีมีความแปรผันจากขนาดไม่กี่มิลลิเมตรไปจนถึงมีขนาดใหญ่ได้มากกว่าหนึ่งเมตร แต่ซูอิดหนึ่งๆในแต่ละโคโลนีจะมีขนาดเล็กมาก ปรกติแล้วจะมีความยาวน้อยกว่าหนึ่งมิลลิเมตร ในโคโลนีหนึ่งๆซูอิดต่างกันจะทำหน้าที่แตกต่างกันไป บางซูอิดทำหน้าที่หาอาหารให้กับโคโลนี (autozooids) แต่ซูอิดอื่นๆก็ทำหน้าที่ของตนไป (heterozooids) บางซูอิดอุทิศตนเพื่อทำหน้าที่ให้ความแข็งแกร่งให้กับโคโลนี (kenozooids) ขณะที่ซูอิดอื่นๆทำความสะอาดโคโลนี (vibracula) มีไบรโอซัวเพียงชนิดเดียวเท่านั้นที่อาศัยอยู่โดดๆไม่รวมกันเป็นโคโลนี คือ Monobryozoon ambulans
กายวิภาคศาสตร์
หนวดของไบรโอซัวมีลักษณะเป็นขนที่มีพลังสามารถพัดแกว่งให้เกิดกระแสน้ำไหลพร้อมนำอนุภาคอาหารซึ่งมักจะเป็นพวกแพลงตอนพืชให้เข้าไปในช่องปาก ไส้พุงรูปตัวยูอันประกอบด้วยตั้งแต่คอหอยต่อเนื่องเข้าไปจนถึงท่อลำเรียง ตามด้วยกระเพาะ ซึ่งมีสามส่วนคือ คาร์เดียล ซีกัม และพายโลรัส จากพายโลรัสก็เป็นลำไส้และเรคตัมขนาดเล็ก จนไปสิ้นสุดที่ช่องทวารซึ่งเป็นช่องเปิดออกภายนอกของโลโฟพอร์ ในไบรโอซัวบางกลุ่ม เช่น ซีโนสโตมส์ ส่วนต้นของคาร์เดียอาจมีกึ๋นพิเศษ ไส้พุงและโลโฟพอร์เป็นองค์ประกอบที่สำคัญของโพลีไพด์ การสร้างใหม่กับการเสื่อมของโพลีไพด์สลับกันหลายรอบเป็นลักษณะของไบรโอซัวที่อาศัยอยู่ในทะเล ภายหลังจากการเสื่อมของโพลีไพด์ครั้งสุดท้ายแล้วช่องปากของซูอิดอาจผนึกเข้าหากันด้วยแผ่นผนังส่วนปลาย
เพราะว่าไบรโอซัวมีขนาดเล็ก ระบบเลือดจึงไม่มีความจำเป็น การแลกเปลี่ยนก๊าซสามารถเกิดขึ้นได้ตลอดพื้นผิวลำตัวทั้งหมดของไบรโอซัวโดยเฉพาะส่วนของหนวดของโลโฟพอร์
ไบรโอซัวสามารถสืบพันธุ์ได้ทั้งการใช้เพศและการไม่ใช้เพศ จนถึงบัดนี้เรารู้ได้ว่าไบรโอซัวทั้งหมดเป็นเฮอมาโพรไดต์ (หมายถึงเป็นเพศผู้และเพศเมียในตัวเดียวกัน) การสืบพันธุ์แบบไม่ใช้เพศเกิดขึ้นโดยการแบ่งตัวเองออกเป็นซูอิดใหม่ในขณะที่โคโลนีเติบโตใหญ่ขึ้น ถ้าโคโลนีของไบรโอซัวแตกออกจากกันเป็นเสี่ยง แต่ละเสี่ยงสามารถเจริญเติบโตเป็นโคโลนีใหม่ต่อไป โคโลนีที่เกิดขึ้นใหม่ดังกล่าวจะมีลักษณะเหมือนเดิมทุกประการซึ่งเรียกว่า แอนเซสทรูลา ไบรโอซัวชนิดหนึ่ง ชื่อ Bugula neritina ที่ปัจจุบันได้รับความสนใจเนื่องจากเป็นแหล่งกำเนิดของสารไซโตท็อกซิน หรือ ไบรโอสเตติน ซึ่งพบว่ามีฤทธิ์ต้านมะเร็ง
ซากดึกดำบรรพ์
ซากดึกดำบรรพ์ไบรโอซัวทั้งหมดมีเศษโครงสร้างแข็งที่ถูกเชื่อมประสานด้วยเนื้อแร่ โครงสร้างแข็งที่เป็นที่อยู่ของซูอิดมีความแปรผันในรูปร่างจากรูปร่างคล้ายท่อไปจนถึงมีรูปร่างคล้ายกล่องที่มีส่วนปลายของช่องปากที่โลโฟพอร์ยื่นโผล่ออกไปหาอาหาร แต่หลักฐานจากโครงสร้างแข็งแสดงให้เห็นว่าชั้นเซลล์ด้านนอกที่ห่อหุ้มซูอิด (epithelia) มีความต่อเนื่องจากซูอิดหนึ่งไปที่ซูอิดถัดไป
เมื่อมาดูที่ซากโครงสร้างแข็งของไบรโอซัวที่ไม่มีแร่เชื่อมประสาน พบสเตโทบลาสต์ของไบรโอซัวน้ำจืด ไฟลาโตลีแมตทิส .ในซากดึกดำบรรพ์ที่เก่าแก่ที่สุดถึงยุคเพอร์เมียน และซากดึกดำบรรพ์ของซีโนสโตมที่เก่าแก่ที่สุดเพียงยุคไทรแอสซิก
สิ่งที่มีความสำคัญมากอันหนึ่งในระหว่างวิวัฒนาการของไบรโอซัวก็คือการได้มาซึ่งโครงสร้างของสารเนื้อปูนและการเปลี่ยนแปลงที่เกี่ยวข้องกับกลไกลการยื่นตัวออกมาของชุดหนวด ความไม่ยืดหยุ่นของผนังลำตัวด้านนอกได้เพิ่มระดับการประชิดกันของซูอิดทั้งหลายเป็นอย่างมาก และมีการวิวัฒนาการเป็นรูปแบบมัลติซีเรียลโคโลนีเพิ่มขึ้นอย่างมาก
การจำแนก
ก่อนหน้านั้นไบรโอซัวได้ถูกจำแนกออกเป็นสองกลุ่มย่อยคือ เอคโตพรอคต้าและเอนโตพรอคต้า โดยอาศัยผังลำตัวที่เหมือนกันและอาศัยรูปแบบการดำเนินชีวิตของไบรโอซัวทั้งสองกลุ่ม (นักวิจัยบางคนได้เพิ่มซายคลิโอพอราเข้าไปด้วยโดยคิดกันว่ามีความสัมพันธ์ใกล้ชิดกับกลุ่มของเอนโตพรอคต้า) อย่างไรก็ตามกลุ่มของเอคโตพรอคต้าเป็นพวกซีโลเมต (มีลำตัวกลวง) และตัวอ่อนจะผ่านไปตามรอยแยกตามแนวรัศมี ขณะที่กลุ่มของเอนโตพรอคต้าเป็นพวกอะซีโลเมต (ลำตัวไม่กลวง) โดยตัวอ่อนจะผ่านไปตามรอยแยกที่ขดม้วน การศึกษาทางโมเลคคิวล่ายังมีความคลุมเครือเกี่ยวกับตำแหน่งที่แน่นอนของกลุ่มเอนโตพรอคต้า แต่ก็ไม่ได้สนับสนุนว่ามีความสัมพันธ์ใกล้ชิดกับพวกเอคโตพรอคต้า ด้วยเหตุผลนี้พวกเอนโตพรอคต้าได้ถูกพิจารณาให้เป็นไฟลั่มหนึ่งต่างหาก การแยกไบรโอซัวจำนวน 150 ชนิดของกลุ่มเอนโตพรอคต้าทำให้ไบรโอซัวเป็นชื่อพ้องกับเอคโตพรอคต้า นักวิจัยบางคนยอมรับชื่อหลังนี้ให้เป็นชื่อของกลุ่ม ขณะที่ส่วนใหญ่ยังคงใช้ชื่อเดิม
เปี่ยมรัก หัตถกิจโกศล
เปี่ยมรัก หัถกิจโกศล หรือ ปิ๊ง เป็นนักร้องภายใต้สังกัดบั๊คทาวน์ เร็คคอร์ด ในเครืออาร์เอส เจ้าของเพลงฮิต "มีอาการ" และ "สิ่งที่ดีที่สุด"
ประวัติ
เปี่ยมรัก หัถกิจโกศล (มักจะเขียน: เปี่ยมรัก หัตถกิจโกศล) หรือ ปิ๊ง เกิดเมื่อวันที่ 5 เมษายน พ.ศ. 2533 พี่น้อง 2 คน ปิ๊งเป็นคนที่ 1 มีพี่สาวซึ่งเป็นนักร้องเช่นกันคือ เปี่ยมปีติ หัถกิจโกศล (นิ้ง) ปิ๊งเป็นนักร้องหญิงชาวไทย สังกัดอาร์เอส เป็นที่รู้จักจากเพลง "มีอาการ" และเพลง "สิ่งที่ดีที่สุด"
หลอดเลือดแดงกระเพาะอาหารซ้าย
พยาธิวิทยา
หลอดเลือดแดงกระเพาะอาหารซ้ายอาจเกี่ยวข้องกับโรคแผลเปื่อยเพปติก (peptic ulcer disease) หากแผลทะลุผ่านชั้นเยื่อเมือก (mucosa) ของกระเพาะอาหารไปถึงแขนงของหลอดเลือดแดง จะทำให้เสียเลือดในกระเพาะอาหาร ซึ่งอาจทำให้เกิดอาการต่างๆ เช่น อาเจียนเป็นเลือด (hematemesis) หรืออุจจาระดำ (melaena)
จอห์น โรเบิร์ตสัน (นักฟุตบอล เกิด พ.ศ. 2496)
จอห์น นีลสัน โรเบิร์ตสัน (เกิด 20 มกราคม ค.ศ. 1953) เป็นอดีต นักฟุตบอล อาชีพชาวสกอตแลนด์ เขาครอสบอลให้เทรเวอร์ ฟรานซิส โหม่งทำประตูชัยในยูโรเปียนคัพ นัดชิงชนะเลิศ 1979 ซึ่งน็อตติงแฮมฟอเรสต์ เอาชนะ มัลโม จากสวีเดนไปได้ 1-0 หนึ่งปีต่อมาเขาทำประตูชัยในยูโรเปียนคัพ นัดชิงชนะเลิศ 1980 ซึ่งนอตทิงแฮมฟอเรสต์เอาชนะฮัมบวร์ค จาก เยอรมันตะวันตก ไปได้ 1-0 ครองแชมป์ยุโรปเป็นสมัยที่ 2 ติดต่อกัน
เขายังเล่นให้กับทีมฟุตบอลชาติสกอตแลนด์ โดยทำประตูชัยนัดเจอกับอังกฤษในปี ค.ศ. 1981 และนัดเจอกับนิวซีแลนด์ใน ฟุตบอลโลก 1982
เขาไปทำหน้าที่เป็นผู้ช่วยผู้จัดการทีมให้กับ มาร์ติน โอนีลล์ อดีตเพื่อนร่วมทีมฟอเรสต์ของเขาที่ เลสเตอร์ซิตี ระหว่างปี ค.ศ. 1995 ถึงปี ค.ศ. 2000 บทบาทสุดท้ายของโรเบิร์ตสันคือผู้ช่วยผู้จัดการทีมที่ แอสตันวิลลา กับ มาร์ติน โอนีลล์ อีกครั้งระหว่างปี ค.ศ. 2006 ถึง ค.ศ. 2010
สิ่งสืบทอด
จากผลโพลผู้เล่นยอดนิยมตลอดกาลของสโมสรฟุตบอลนอตทิงแฮมฟอเรสต์เมื่อ ค.ศ. 2015 โดย นอตทิงแฮมโพสต์ โรเบิร์ตสันอยู่ในอันดับที่หนึ่ง
ฌูเวา แฟลิกส์
ฌูเวา แฟลิกส์ ซึไกรา (João Félix Sequeira; เกิดวันที่ 10 พฤศจิกายน ค.ศ. 1999) เป็นนักฟุตบอลอาชีพชาวโปรตุเกส ปัจจุบันเล่นให้แก่เชลซี โดยยืมตัวมาจากอัตเลติโกเดมาดริด และทีมชาติโปรตุเกส ในตำแหน่งกองหน้า แต่สามารถเล่นในตำแหน่งปีกและกองกลางตัวรุกได้ด้วย
แฟลิกส์เริ่มฝึกฝนในสถาบันเยาวชนของโปร์ตูก่อนจะย้ายไปยังสโมสรคู่แข่งคือไบฟีกาใน ค.ศ. 2015 เขาเริ่มเล่นให้กับทีมสำรองของสโมสรในอีกหนึ่งปีต่อมา และได้เลื่อนขึ้นสู่ทีมหลักใน ค.ศ. 2018 จากนั้นได้กลายเป็นดาวยิงประตูและช่วยให้ไบฟีกาคว้าตำแหน่งชนะเลิศของลีกในฤดูกาลแรกและฤดูกาลเดียวของเขากับสโมสร โดยได้รับรางวัลผู้เล่นอายุน้อยยอดเยี่ยมแห่งปีของลีก นอกจากนี้เขายังกลายเป็นผู้เล่นอายุน้อยที่สุดที่ทำแฮตทริกได้ในยูฟ่ายูโรปาลีก (ขณะมีอายุ 19 ปี 152 วัน)
ผลงานของแฟลิกส์จุดประกายความสนใจของสโมสรในยุโรปหลายสโมสร แต่ในที่สุดอัตเลติโกเดมาดริดได้เซ็นสัญญากับเขาใน ค.ศ. 2019 ด้วยค่าธรรมเนียมการย้ายสโมสร 126 ล้านยูโร (112.9 ล้านปอนด์) ทำให้เขากลายเป็นนักฟุตบอลที่มีค่าตัวแพงที่สุดเป็นอันดับที่ 4 และเป็นนักฟุตบอลวัยรุ่นที่มีค่าตัวแพงที่สุดเป็นอันดับที่ 2 (รองจากกีลียาน อึมบาเป)
หลังจากลงเล่นให้กับทีมเยาวชนของโปรตุเกสในรุ่นอายุไม่เกิน 18 ปี, รุ่นอายุไม่เกิน 19 ปี และรุ่นอายุไม่เกิน 21 ปี แฟลิกส์ก็ได้เปิดตัวกับทีมชาติชุดใหญ่ในรอบรองชนะเลิศของยูฟ่าเนชันส์ลีก 2019 รอบสุดท้าย ซึ่งโปรตุเกสเป็นผู้ชนะเลิศในบ้านตัวเอง
ฌูว์ลี ปาแย็ต
ฌูว์ลี ปาแย็ต (Julie Payette) เกิดเมื่อวันที่ 20 ตุลาคม 2506 ณ รัฐควิเบก เธอเข้าเรียนในวิทยาลัยมอนต์-เซนต์-หลุยส์ และวิทยาลัยริเจน แอมเพอตาร์ เธอจบปริญญาตรีเกียรตินิยมบัณฑิต เมื่อปี 2525 ที่วิทยาลัยแอตแลนติก ในสหราชอาณาจักร
สำหรับการศึกษาระดับปริญญาตรีของเธอ เธอลงทะเบียนเรียนในมหาวิทยาลัยแมคกิลล์ ซึ่งจบปริญญาวิศวกรรมศาสตรบัณฑิตสาขาวิศวกรรมไฟฟ้าในปี 2529 หลังจากสำเร็จการศึกษาระดับปริญญาโทวิทยาศาสตร์ประยุกต์สาขาวิศวกรรมคอมพิวเตอร์ที่มหาวิทยาลัยโทรอนโตในปี 2533 วิทยานิพนธ์ที่เธอทำนั้นเน้นไปที่การคำนวณ ภาษาศาสตร์สาขาปัญญาประดิษฐ์ ระหว่างการศึกษาของเธอระหว่างปี 2529-2531 เธอยังทำงานเป็นวิศวกรระบบสำหรับแผนกวิศวกรรมวิทยาศาสตร์ของไอเอ็มบีของแคนาดา ตั้งแต่ปี พ.ศ. 2531 ถึง พ.ศ. 2533 เมื่อสำเร็จการศึกษาจากมหาวิทยาลัยโทรอนโต เธอเข้าร่วมในโครงการคอมพิวเตอร์สถาปัตยกรรมสมรรถนะสูงและทำงานเป็นผู้ช่วยสอน ในช่วงเริ่มต้นของปี พ.ศ. 2534 เธอได้เข้าร่วมแผนกสื่อสารและวิทยาศาสตร์ของ ห้องปฏิบัติการไอเอ็มบีซูริก ในประเทศสวิตเซอร์แลนด์ เพื่อเข้ารับตำแหน่งนักวิทยาศาสตร์เป็นเวลาหนึ่งปี เมื่อเธอกลับมาที่แคนาดาในเดือนมกราคม 2535 เธอได้เข้าร่วมกลุ่มวิจัยของเบลล์ - นอร์ธทรีลในมอนทรีออล ซึ่งเป็นผู้รับผิดชอบโครงการด้านความเข้าใจในการพูดโทรศัพท์โดยใช้การจดจำเสียงคอมพิวเตอร์
เธอแต่งงานครั้งแรกกับ ฟรานเวสโก บริสเซตต์ ไม่มีบุตร ต่อมาหย่าจากกัน เธอได้แต่งงานครั้งที่ 2 กับ วิลเลียม ไฟนน์ โดยมีลูกชายอยู่เกิดในปี 2546 และเธอหย่าขาดจากกันในปี 2558 เธอสามารถสื่อสารภาษาฝรั่งเศส และภาษาอังกฤษได้อย่างคล่องแคล่ว และสามารถสนทนาในภาษาสเปน ภาษาเยอรมัน ภาษาอิตาลี และภาษารัสเซีย งานอดิเรกของเธอคือเล่นเปียโนและร้องเพลง โดยเธอจะร้องในห้องประสานเสียงและที่อื่น ๆ นอกจากนี้เธอยังฝึกเล่นสกี แร็กเก็ต และดำน้ำ
ทำงานด้านอวกาศ
ในเดือนมิถุนายน พ.ศ. 2535 เธอได้รับเลือกจากองค์การอวกาศแคนาดา (CSA) ให้เป็นหนึ่งในสี่นักบินอวกาศจาก 5,330 คน ในปี พ.ศ. 2536 หลังจากที่ได้รับการฝึกขั้นพื้นฐานในแคนาดาเธอทำงานเป็นที่ปรึกษาด้านเทคนิคสำหรับ Mobile Servicing System ระบบหุ่นยนต์ขั้นสูงและผลงานของแคนาดาไปยังสถานีอวกาศนานาชาติ เธอได้จัดตั้งกลุ่มปฏิสัมพันธ์ระหว่างมนุษย์และคอมพิวเตอร์ขึ้นในโครงการอวกาศของแคนาดาและทำหน้าที่เป็นผู้เชี่ยวชาญทางด้านเทคนิคเกี่ยวกับการประมวลผลคำพูดของเนโท เพื่อเตรียมพร้อมสำหรับการมอบหมายพื้นที่ เธอได้รับใบอนุญาตนักบินเชิงพาณิชย์และมีชั่วโมงบิน 120 ชั่วโมงในฐานะนักวิจัยในเครื่องบินลดแรงโน้มถ่วง ในเดือนเมษายน ปี 2539 เธอได้รับการรับรองให้เป็นผู้ดำเนินการดำน้ำลึกแบบบรรยากาศชั้นเดียว และได้รับตำแหน่งกัปตันในการอบรม CT-114 ที่สนามบินทหาร CFB Moose Jaw ในเดือนกุมภาพันธ์ปี 2539 และในปี 2540 เธอได้เข้าร่วมโครงการอบรมนักบิน ซึ่งมีนักบินหลายพันคนเข้าร่วมการอบรมเป็นเวลามากกว่า 1,300 ชั่วโมงเที่ยวบิน ซึ่งเฉพาะการนั่งฟังการอบรมนั้นรวมแล้ว 600 ชั่วโมงบนเครื่องบินเจ็ทที่มีประสิทธิภาพสูงอีก 700 ชั่วโมง
ในเดือนสิงหาคม 2539 เธอได้รับตำแหน่งเป็นเจ้าหน้าที่ระดับสูงในศูนย์อวกาศจอห์นสัน เพื่อเริ่มฝึกอบรมผู้เชี่ยวชาญด้านภารกิจ หลังจากเสร็จสิ้นการฝึกอบรมหนึ่งปี เธอได้รับมอบหมายให้ทำงานในระบบบริการโทรศัพท์มือถือ และเสร็จสิ้นการฝึกอบรมนักบินอวกาศในเดือนเมษายน 2541
ประสบการณ์การบิน
เธอทำหน้าที่เป็นหัวหน้านักบินอวกาศสำหรับองค์การอวกาศแคนาดาจากปี 2543 ถึงปี 2550 เธอยังทำงานเป็นเจ้าหย้าที่ควบคุมแคปซูลสื่อสารที่ศูนย์ควบคุมภารกิจในฮิวสตันเป็นเวลาหลายปี รวมทั้งเป็นเจ้าหน้าที่วิเคราะห์ผลตอบแทนให้กับภารกิจเที่ยวบิน STS-114 เธอเป็นนักสื่อสารความหมายจากแคปซูล STS-121
ผู้สำเร็จราชการแคนาดา
เนื่องจาก เดวิด จอห์นสตัน ผู้สำเร็จราชการแทนพระองค์คนก่อนนั้นได้พ้นวาระ (เป็นเหตุมาจากการลาออก) จัสติน ทรูโด นายกรัฐมนตรีแคนาดา ได้เดินทางไปเข้าเฝ้าสมเด็จพระราชินีนาถเอลิซาเบธที่ 2 แห่งสหราชอาณาจักร กราบบังคมทูลรายงานการทำงานของรัฐมนตรีและรัฐบาท โอกาสนี้ได้กราบบังคมทูลให้พิจารณา จูลี พาแย็ต ให้เป็นผู้สำเร็จราชการคนต่อไป โดยทรงประกาศให้เธอรับตำแหน่งเมื่อวันที่ 2 ตุลาคม 2560 ที่ผ่านมา
ลาออก
จูลี่ พาแย็ต ได้ลาออกจากตำแหน่งผู้สำเร็จราชการแทนพระองค์เมื่อวันที่ 21 มกราคม ค.ศ. 2021
10 ไฮเจีย
10 ไฮเจีย (Hygiea) เป็นดาวเคราะห์น้อยดวงหนึ่งในแถบดาวเคราะห์น้อย มีขนาดเส้นผ่านศูนย์กลางในแนวรีประมาณ 350 - 500 กิโลเมตร และมีมวลคิดเป็นประมาณ 2.9% ของมวลรวมทั้งหมดของดาวเคราะห์น้อยในแถบหลัก ถือเป็นดาวเคราะห์น้อยที่ใหญ่ที่สุดเป็นลำดับที่สี่ทั้งโดยปริมาตรและมวล รวมถึงเป็นดาวเคราะห์น้อยขนาดใหญ่ที่สุดสำหรับกลุ่มดาวเคราะห์น้อยมืด (คือ ดาวเคราะห์น้อยประเภท C) ซึ่งมีส่วนประกอบคาร์บอนอยู่บนพื้นผิวค่อนข้างมาก
แม้ไฮเจียจะเป็นดาวเคราะห์น้อยที่มีขนาดใหญ่มาก แต่ด้วยพื้นผิวที่ค่อนข้างมืดและยังอยู่ห่างจากดวงอาทิตย์มาก จึงปรากฏให้โลกเห็นเพียงริบหรี่ ดาวเคราะห์น้อยอื่นที่มีขนาดเล็กกว่าจึงถูกค้นพบก่อนที่ แอนนาเบล เดอ แกสปารีส จะค้นพบไฮเจียเมื่อวันที่ 12 เมษายน ค.ศ. 1849 ไฮเจียมีค่าความส่องสว่างปรากฏต่ำกว่าเวสต้าถึง 4 เท่า และต้องใช้กล้องโทรทรรศน์ขนาด 100 มม. เป็นอย่างน้อย จึงจะสามารถมองเห็น
เฟาเอ็ฟเอ็ล โบคุม
สนาม
รัวร์ชตาดีอ็อน (หรือรู้จักในชื่อโวโนวีอา-รัวร์ชตาดีอ็อน ด้วยเหตุผลด้านการสนับสนุน) เป็นหนึ่งในสนามฟุตบอลที่ทันสมัยที่สุดของประเทศ สนามเริ่มก่อสร้างขึ้นในทศวรรษ 1970 บนพื้นที่ของสนามคัสโทรเพอร์ชตราเซอซึ่งเคยเป็นสนามเหย้าของสโมสร TuS Bochum 08 บริเวณทางตอนเหนือของเมือง
อัฒจันทร์ทุกฝั่งของสนามมีหลังคาคลุม สนามมีความจุ 27,599 ที่นั่งและมีห้องสแตนดิงที่รองรับได้ 12,025 คน
กองทัพโซเวียต
กองทัพโซเวียต หรือ กองทัพสหภาพโซเวียต มีชื่อเรียกอย่างเป็นทางการว่า กองทัพแห่งสหภาพสาธารณรัฐสังคมนิยมโซเวียต หมายถึง กองกำลังทหารของสาธารณรัฐสังคมนิยมโซเวียตรัสเซีย (1917–1922) และสหภาพโซเวียต (1922–1991) นับแต่การเริ่มต้นหลังสงครามกลางเมืองรัสเซียสิ้นสุดกระทั่งล่มสลายในเดือนธันวาคม 1991
ตามกฎหมายราชการทหารทั่วสหภาพ เดือนกันยายน 1925 กองทัพโซเวียตประกอบด้วยห้าเหล่า ได้แก่ กองทัพบก กองทัพอากาศ กองทัพเรือ หน่วยอำนวยการการเมืองรัฐ (OGPU) และ กองกำลังภายใน (convoy guards) ภายหลัง OGPU แยกเป็นอิสระและรวมเข้ากับ NKVD ในปี 1934 หลังสงครามโลกครั้งที่สอง มีการเพิ่มหน่วยขีปนาวุธทางยุทธศาสตร์ (1960) กองกำลังป้องกันภัยทางอากาศ (1948) และกำลังประชาชนแห่งชาติทั่วสหภาพ (1970) ซึ่งจัดเป็นอันดับที่หนึ่ง สามและหกในการนับความสำคัญเปรียบเทียบอย่างเป็นทางการของโซเวียต (โดยกำลังภาคพื้นดินมีความสำคัญเป็นอันดับสอง กองทัพอากาศเป็นอันดับสี่ และกองทัพเรือเป็นอันดับห้า) อำนาจทางทหารของโซเวียตในขณะนั้นใหญ่ที่สุดและทรงอำนาจที่สุดของโลก
กองทัพบก
เป็นกองกำลังโซเวียตระหว่างกุมภาพันธ์ 1946 จนถึงเดือนธันวาคมปี 1991 แต่ก็ไม่ได้รบอย่างเต็มที่ รบอย่างเต็มในสงครามโซเวียตในอัฟกานิสถาน จนถึง 25 ธันวาคม 1993, ยกสถานะเป็นกองทัพบกรัสเซีย
กองทัพอากาศ
กองทัพอากาศโซเวียต คือการแต่งตั้งอย่างเป็นทางการของหนึ่งในกองทัพอากาศของสหภาพโซเวียต คือกองกำลังป้องกันทางอากาศของสหภาพโซเวียตกองทัพอากาศกำลังก่อตัวขึ้นจากส่วนประกอบของเครื่องบินจักรวรรดิรัสเซียในปี 1917 ต้องเผชิญกับการทดสอบที่ยิ่งใหญ่ที่สุดของพวกเขาในช่วงสงครามโลกครั้งที่สอง มีส่วนร่วมในสงครามเกาหลี สงครามเวียดนาม และ เลือนหายไปพร้อมกับสหภาพโซเวียตใน 1991-92 ยกสถานะเป็น กองทัพอากาศรัสเซีย
กองกำลังป้องกันทางอากาศ
ต้นในปี ค.ศ.1932-1991 เพื่อป้องกันการโจมตีทางอากาศ มีมากใช้ช่วงสงครามเย็น เพราะกองทัพอากาศโซเวียตมีน้อยกว่ากองทัพอากาศสหรัฐอเมริกา
กองทัพเรือ
กองทัพเรือโซเวียต แผนกลยุทธ์ของสหภาพโซเวียตในกรณีที่มีความขัดแย้งกับประเทศสหรัฐอเมริกา, เหนือองค์การสนธิสัญญาป้องกันแอตแลนติก (นาโต) หรือความขัดแย้งอื่นที่เกี่ยวข้องกับสนธิสัญญาวอร์ซอ อิทธิพลของกองทัพเรือโซเวียตมีบทบาทขนาดใหญ่ในสงครามเย็นเป็นส่วนใหญ่ของความขัดแย้งศูนย์กลางรอบกองทัพเรือ กองทัพเรือโซเวียตถูกแบ่งออกเป็นสี่กลุ่มสำคัญทางตอนเหนือของมหาสมุทรแปซิฟิก, ทะเลดำและทะเลบอลติก; ภายใต้คำสั่งที่แยกจากกันที่ฐานทัพเรือเลนินกราด กองเรือรบขนาดเล็กทะเลแคสเปียนที่ดำเนินงานในเขตทะเลสาบแคสเปียน ส่วนประกอบหลักของกองทัพเรือโซเวียต เช่น กองการบินนาวี กองทหารราบนาวี (นาวิกโยธินโซเวียต) และกองปืนใหญ่ชายฝั่ง ในปี 1991 ยกสถานะเป็น กองทัพเรือรัสเซีย กองทัพเรือในส่วนของกลุ่มอดีตสาธารณรัฐโซเวียต ยกสถานะเป็น กองเรือทะเลบอลติก (กองทัพเรือเอสโตเนีย, กองทัพเรือลิทัวเนีย, กองทัพเรือลัตเวีย) กองเรือทะเลดำ (กองทัพเรือยูเครน, กองทัพเรืออาเซอร์ไบจาน, กองทัพเรือจอร์เจีย) และ กองเรือเล็กแคสเปียน (กองทัพเรือคาซัคสถาน, กองทัพเรือเติร์กเมนิสถาน, กองทัพเรืออุซเบกิสถาน)
กำลังพลประจำการ
กำลังพลประจำการของกองทัพโซเวียตในค.ศ.1941มีกำลังพลประจำการอยู่ที่5ล้านนาย
ยุทธภัณฑ์
สหภาพโซเวียตจัดตั้งอุตสาหกรรมแขนพื้นเมืองเป็นส่วนหนึ่งของโปรแกรมการพัฒนาอุตสาหกรรมของสตาลินในปี ค.ศ. 1920 และ 1930 ปืนไรเฟิลโมซิน-นากองท์ ถูกผลิตขึ้น 1930-1945 โดยคลังแสงสรรพาวุธของสหภาพโซเวียตต่างๆ ในปี 1943 ปืนไรเฟิลโมซิน-นากองท์ ยังคงปืนหลักของกองทัพแดงผ่านสงครามโลกครั้งที่สอง กว่า 17 ล้านกระบอเป็นรุ่น M91/30 ต่อมามีการเริ่มต้นออกแบบ M44 ที่ออกแบบมาเพื่อแทนที่ M91 / 30 การผลิตเต็มรูปแบบเริ่มต้นขึ้นในปี 1944 และยังคงอยู่ในการผลิตจนถึงปี 1948 เมื่อมันถูกแทนที่ด้วย เอสเคเอส กึ่งปืนไรเฟิลอัตโนมัติ.